Graeme Smith

Graeme Craig Smith (gebore 1 Februarie 1981 in Johannesburg) is 'n Suid-Afrikaanse krieketspeler en was kaptein en lid van Suid-Afrika se nasionale krieketspan. In 2003 is hy aangestel as kaptein van die Proteas, en het oorgeneem van Shaun Pollock. Hy het die posisie van die toetskaptein tot sy aftrede gehou op 5 Maart 2014. Hy word beskou as een van die beste Suid-Afrikaanse spelers van alle tye. Hy het onder meer tydens die Krieketwêreldbeker 2003, Krieketwêreldbeker 2007 en Krieketwêreldbeker 2011 vir Suid-Afrika gespeel.

Toetskaptein 
Op 1 Februarie 2013 lei Smith 'n span vir die 100ste keer op die veld (99 keer die Proteas en een keer die Wêreld XI), die eerste speler ooit wat die mylpaal bereik. Op 24 Februarie 2013 lei Smith die Proteas tot 'n toetssege oor Pakistan en word die eerste toetskaptein ooit wat 50 toetsseges behaal.

Rekords 

 Smith hou die wêreldrekord van kaptein in die meeste aantal toetswedstryde. Hy is ook die enigste toetskaptein wat meer as 100 toetswedstryde speel. (109-108 as kaptein vir Suid-Afrika en 1 vir ICC).
 Smith hou die wêreldrekord van die hoogste aantal oorwinnings in toetswedstryde as 'n kaptein met 53 oorwinnings.
 Smith hou die meeste 100s (15) deur 'n kaptein in toetswedstryde.
 Hy hou ook die wêreldrekord van 'n nie-paaltjiewagter wat die meeste vangste (82) in toetswedstryde wen.
 Vinnigste Suid-Afrikaanse krieketspeler om 1000 toetslopies te bereik.
 Smith hou die rekord van die meeste toetslopies as kaptein (8659).
 Hy het saam met Jacques Kallis die rekord vir die hoogste ooit vennootskap as debutante in T20 Internationals (84 vir die 1ste paaltjie).

Verwysings

Eksterne skakels 

 Graeme Smith by Cricinfo
 Graeme Smith by CricketArchive

Suid-Afrikaanse krieketspelers
Geboortes in 1981
Lewende mense